**สำเนาคู่ฉบับ**

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕๖8

เรื่อง แนวทางการจัดงานประเพณีสงกรานต์ขององค์กรปกครองส่วนท้องถิ่น พุทธศักราช 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แนวทางการจัดงานประเพณีสงกรานต์ขององค์กรปกครองส่วนท้องถิ่น

 พุทธศักราช 2568 จำนวน 1 ชุด

 2. สื่อประชาสัมพันธ์แนวทางการจัดงานประเพณีสงกรานต์ (Infographics) จำนวน 1 ชุด

 3. สื่อประชาสัมพันธ์นางสงกรานต์ และบทเพลงสงกรานต์ (Infographics) จำนวน 1 ชุด

 4. ขั้นตอนการรายงานผล จำนวน 1 ชุด

ด้วยกรมส่งเสริมวัฒนธรรม กระทรวงวัฒนธรรม โดยคณะกรรมการการบูรณาการเพื่อกำหนดแนวทางการจัดงานสงกรานต์ พุทธศักราช 2568 ขอความร่วมมือทุกหน่วยงานร่วมบูรณาการการจัดงานประเพณีสงกรานต์ตามมาตรการในการรณรงค์ส่งเสริมการจัดงานประเพณีสงกรานต์ พุทธศักราช 2568
ภายใต้หัวข้อการจัดงาน (THEME) “สงกรานต์บ้านฉัน สีสันแบบไทย สุขไกลทั่วโลก” Once in a Lifetime : Experience Songkran in Thailand ซึ่งเป็นชื่อที่สื่อถึงความอบอุ่นของประเพณีสงกรานต์ในแบบไทยแท้
โดยเน้นทั้งความเป็นชุมชนและเอกลักษณ์ทางวัฒนธรรมไทยที่โดดเด่น มีชีวิตชีวา และเปี่ยมไปด้วยสีสัน ซึ่งเป็นวาระแห่งความรัก ความกตัญญู ความสุขในครอบครัว และยังสื่อถึงความหลากหลายทางอัตลักษณ์ของสงกรานต์
ในแต่ละจังหวัด ส่งเสริมความภาคภูมิใจในอัตลักษณ์ทางวัฒนธรรมของคนในพื้นที่ เป็นความแตกต่างในความเหมือน เป็นประเพณีไทยที่ส่งพลังแห่งความสุขให้ทั่วโลก ช่วยเสริมพลังความเป็น Soft Power ของไทย และเป็นประเพณีที่ชาวต่างชาติควรมาสัมผัสสักครั้งหนึ่งในชีวิต โดยกำหนดมาตรการแบ่งออกเป็น “4 มิติ 17 มาตรการ” ได้แก่ 1) มิติด้านวัฒนธรรม 2) มิติด้านเศรษฐกิจ 3) มิติด้านสังคม และ 4) มิติด้านสิ่งแวดล้อม

กรมส่งเสริมการปกครองท้องถิ่นพิจารณาแล้ว เพื่อให้องค์กรปกครองส่วนท้องถิ่นได้มีส่วนร่วมในการสืบสานวัฒนธรรมประเพณีสงกรานต์ตามวิถีวัฒนธรรมอันดีงามของแต่ละจังหวัด และส่งเสริมการท่องเที่ยวเมืองหลัก เมืองรอง และในพื้นที่ชุมชนของท้องถิ่น จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นทุกแห่ง พิจารณาดำเนินการตามแนวทางการจัดงานประเพณีสงกรานต์ขององค์กรปกครองส่วนท้องถิ่น พุทธศักราช 2568 พร้อมทั้งเชิญชวนประชาชนและนักท่องเที่ยวได้ร่วมกันสืบสานวัฒนธรรมประเพณีสงกรานต์ตามวิถีอัตลักษณ์อันดีงามของแต่ละท้องถิ่น โดยเน้นเรื่องคุณค่าและสาระที่ถูกต้องของวัฒนธรรมประเพณี โดยคำนึงถึงความเหมาะสมของแต่ละท้องถิ่นที่มีภูมิหลังของวัฒนธรรมที่แตกต่างกัน การเปิดกว้างทางความคิด และเปิดรับความหลากหลายทางอัตลักษณ์ โดยร่วมกัน “ชูจุดเด่น
ของเทศกาลสงกรานต์ที่เป็นอัตลักษณ์ของแต่ละท้องถิ่น” เพื่อให้การจัดงานประเพณีสงกรานต์ขององค์กรปกครองส่วนท้องถิ่นเป็นเทศกาลแห่งความสุขและสนุกสนานทุกพื้นที่ทั่วประเทศ

/2. แจ้งองค์กร ...

2. แจ้งองค์กรปกครองส่วนท้องถิ่นรายงานผลการจัดงานประเพณีสงกรานต์ พุทธศักราช 2568 โดยรายงานผลลงในระบบข้อมูลกลางองค์กรปกครองส่วนท้องถิ่น (INFO) ด้านที่ 7 “สังคม ศาสนา วัฒนธรรม” รายการ “ข้อมูลศาสนา ศิลปะ และวัฒนธรรมท้องถิ่น” ในหัวข้อ “วัฒนธรรมและประเพณีท้องถิ่น” ทั้งนี้
ขอความร่วมมือรายงานผลการจัดงานประเพณีสงกรานต์หลังจากเสร็จสิ้นการจัดงานภายใน 10 วันทำการ เพื่อจักได้ประมวลผลการจัดงานประเพณีสงกรานต์ของท้องถิ่นในภาพรวมต่อไป

ทั้งนี้ รายละเอียดสิ่งที่ส่งมาด้วยสามารถดาวน์โหลดได้ที่ [https://shorturl.asia/ik7m2](https://www.shorturl.asia/ik7m2) หรือสแกน QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 (นายนฤชา โฆษาศิวิไลซ์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ ร.ต.ไอยศูรย์ บุญมงคลโชค มือถือ 08 9925 2876

~~~~

ร.อสถ. ...................................

ผอ.กศ. ..................................

ผอ.กง.ศน. .............................

นวช.กศ.ชพ. ..........................

หน.ฝ.ศว. ...............................

จนท. ......................................

ร่าง/พิมพ์ ...............................